《送人入京二首 其二》
元代·倪道原

牢落乾坤见二毛，登丘却望凤城高。城头击柝樯乌起，塞上吹笳枥马号。

壮士语深留宝剑，故人情重赠绨袍。庙堂进用多才杰，青眼高歌望尔曹。

作者简介：安仁人，字太初。以明经就试，不第。工诗文，好游览山川，所至吟咏弗辍。后没于都下，朝廷贵重而葬之，题曰江南吟士之墓。有《太初集》。